《寄塞北张符》
唐代·周朴

陇树塞风吹，辽城角几枝。霜凝无暂歇，君貌莫应衰。

万里平沙际，一行边雁移。那堪朔烟起，家信正相离。

作者简介：周朴(?—878)，字见素，一作太朴，福州长乐人。【《全唐诗》作吴兴(今湖州)人。此从《唐才子传》】生年不详，卒于唐僖宗乾符五年。工于诗，无功名之念，隐居嵩山，寄食寺庙中当居士，常与山僧钓叟相往还。与诗僧贯休、方干、李频为诗友。周朴，唐末诗人，生性喜欢吟诗，尤其喜欢苦涩的诗风。